**Archaeplastida** (və ya daha geniş adı ilə Plantae ) qırmızı yosunları (Rhodophyta), yaşıl yosunları, quru bitkiləri və qlaukofitlər kimi bəzi kiçik qrupları əhatə edən mühüm eukaryotlar qrupudur. Archaeplastidanın bütün nəsilləri fotosintetik olmayan eukariotrof bir flagella növü Rhodophytanın paralel taksonu olan Rhodelphidia istisna olmaqla hamısı fotoavtotrofdur. Archaeplastida üzvlərinin iki membranla əhatə olunmuş xloroplastları var və bu xüsusiyyətlərləri bu canlıların siyanobakteriya ilə qidalanaraq endosimbioz hadisəsi ilə birbaşa əldə edildiyini göstərir. Amoeboid *Paulinella chromatophora*, eləcə də xloroplastları olan bütün digər qruplarda üç və ya dörd membranla örtülmüş xloroplastlar var ki, bu da onların ikinci olaraq qırmızı və ya yaşıl yosunlardan törədiyini göstərir. Qırmızı və yaşıl yosunlardan fərqli olaraq, qlaukofitlər heç vaxt ikincili endosimbioz hadisələrinə daxil olmamışlardır. 

Archaeplastida hüceyrələrində adətən sentriol yoxdur və düz kristal mitoxondri var. Onlar adətən sellüloza ehtiva edən hüceyrə divarına malikdirlər və qida maddələri nişasta şəklində saxlanılır. Lakin bu xüsusiyyətlər digər eukariotlarla da paylaşılır. Archaeplastida-nın monofiletik qrup təşkil etməsinin əsas sübutu onların plastidlərinin ehtimal ki, tək mənşəli olduğunu göstərən genetik tədqiqatlardan əldə edilir. Bu fakt mübahisəlidir. Bu günə qədər olan dəlillərə əsasən, tək birincili endosimbiozla alternativ təkamül ssenarilərini təsdiqləmək və ya təkzib etmək mümkün deyil. Müxtəlif mənşəli plastidləri olan fotosintetik orqanizmlər (məsələn, qəhvəyi yosunlar ) Archaeplastida-ya aid deyil.

Archaeplastidanlar iki əsas təkamül xəttinə bölünür. Qırmızı yosunlar, əksər siyanobakteriyalar kimi, xlorofil a və fikobiliproteinlərlə piqmentlidir və xloroplastların xaricində nişasta toplayır. Yaşıl yosunlarda və quru bitkilərində - birlikdə Viridiplantae (latınca "yaşıl bitkilər") və ya Chloroplastida kimi tanınır - a və b xlorofilləri ilə piqmentlənmişdir; lakin bu canlılarda fikobiliproteinlər yoxdur və nişasta xloroplastların içərisində toplanır. Qlaukofitlərin tipik siyanobakteriya piqmentləri var və onların plastidlərində (siyanella adlanır) hüceyrə divarının saxlanması qeyri-adi haldır. 

Archaeplastida siyanobakteriyalara və digər bakteriya qruplarına aid olan köhnə və köhnəlmiş Archiplastideae ilə qarışdırılmamalıdır.

İstinadlar
----------

1. ↑  *Adl S. M. Simpson A. G. B. Farmer M. A. Andersen R. A. Anderson O. R. Barta J. R. Bowser S. S. Brugerolle G. Fredericq S. James T. Y. et al.* The new higher level classification of eukaryotes with emphasis on the taxonomy of protists (ing.). // *J. Eukaryot. Microbiol.* / Wiley-Blackwell International Society of Protistologists, 2005. Vol. 52, Iss. 5. P. 420. ISSN 1066-5234; 1550-7408 doi:10.1111/J.1550-7408.2005.00053.X PMID:16248873
2. ↑  *Adl S. M. Adl S. M. Simpson A. G. B. Lane C. E. Lukeš J. Bowser S. S. Smirnov A. Brown M. W. Burki F. Heiss A. et al.* The Revised Classification of Eukaryotes (ing.). // *J. Eukaryot. Microbiol.* / Wiley-Blackwell International Society of Protistologists, 2012. Vol. 59, Iss. 5. P. 475. ISSN 1066-5234; 1550-7408 doi:10.1111/J.1550-7408.2012.00644.X PMID:23020233
3. ↑  "Handbook of Marine Microalgae: Biotechnology Advances". 15 Mayıs 2020 tarixində arxivləşdirilib. İstifadə tarixi: 13 Aralık 2020.
4. ↑  Copeland, H. F. (1956). *The Classification of Lower Organisms*. Palo Alto: Pacific Books, p. 29, .